શહેરના પોપટપરામાં ગામેતી એપાર્ટમેન્ટમાં ગ્રાઉન્ડ ફ્લોરમાં રહેતા હમીદાબેન સલીમભાઇ રૂંજા નામના 45 વર્ષીય મુસ્લિમ મહિલાને બે દિવસ પૂર્વે સાંજે કુખ્યાત બુટલેગર યાકુબ મુસા મોટાણી તેની પત્ની અનીશા અને સાળી પરવીન ઉર્ફે હકુ સહિતનાઓએ હમીદાબેનના ઘરે જઈને ધમાલ મચાવી હતી પરવીને હમીદાબેનને માથામાં કુકર ફટકારી મોતને ઘાટ ઉતારી દીધી હતી જયારે યાકુબ અને તેની પત્ની સહિતનાઓએ લાકડીથી હમીદાબેનના પુત્ર અસ્પાકને માર માર્યો હતો પરવીનના છુટ્ટાછેડા થઇ ગયા બાદ તેના બે બાળકો જે માઉન્ટ આબુ ખાતે ભણતા હોય તેને મળવાની ઈચ્છા હોય પરંતુ હમીદાબેન પરવીનના મામા અને પૂર્વ સસરાને ચડામણી કરતા હોવાથી પરવીનને મળવા નહિ દેતા હોવાનો ખાર રાખી આ હુમલો કર્યો હોવાનું જાણવા મળ્યું હતું પ્રનગર પીઆઇ વણઝારા, પીએસઆઇ બોરીસાગર સહિતના સ્ટાફે યાકુબ તેની પત્ની અને સાળીને તપાસ અર્થે કોર્ટમાં રજૂ કરતા કોર્ટે આવતીકાલ બપોર સુધીના એક દિવસના રિમાન્ડ મંજુર કર્યા છે આ ગુનામાં સીસીટીવી ફૂટેજ આધારે યાકુબના બે સગીર પુત્ર અને બે સાળા હનીફ અને શાહરૂખને પણ સકંજામાં લઇ ધરપકડ કરવા તજવીજ હાથ ધરી છે.